പലസ്തീൻ സർവേ

ബ്രിട്ടീഷ് അധീന പലസ്തീനിലെ സർവേ-ഭൂപട ഉത്തരവാദിത്തമുള്ള സർക്കാർ ഏജൻസിയായിരുന്നു പലസ്തീൻ സർവേ. 1920-ൽ ജാഫയിൽ ആരംഭിച്ച വകുപ്പ് 1931-ൽ ടെൽ അവീവിന്റെ പ്രാന്തപ്രദേശത്തേക്ക് മാറി.  അതേവർഷം തന്നെ പലസ്തീൻ ഗ്രിഡ് എന്ന കോർഡിനേറ്റ് സംവിധാനം പ്രാബല്യത്തിൽ വന്നു. 

1948-ന്റെ തുടക്കത്തിൽ ഐക്യരാഷ്ട്രസഭയുടെ വിഭജന പദ്ധതി പ്രകാരം വിഭാവന ചെയ്യപ്പെട്ട ജൂതരാഷ്ട്രത്തിനും പലസ്തീൻ രാഷ്ട്രത്തിനും താൽക്കാലിക ഡയറക്ടർ ജനറൽമാരെ നിശ്ചയിച്ചിരുന്നു. രേഖകൾ പരസ്പരം പങ്കുവെക്കണമെന്ന് ധാരണയുണ്ടായിരുന്നെങ്കിലും 1948-ലെ യുദ്ധത്തോടെ ബ്രിട്ടീഷുകാർ അറബ് രാഷ്ട്രത്തിനുള്ള രേഖകൾ ടെൽ അവീവിലേക്ക് തിരിച്ചുവിട്ടു.  ഇന്ന് ഈ ചരിത്ര രേഖകൾ സർവേ ഓഫ് ഇസ്രായേൽ, ജറുസലേം എബ്രായ സർവകലാശാല , കൃഷി, ഗ്രാമവികസന മന്ത്രാലയം, ഇസ്രായേലി പ്രതിരോധ മന്ത്രാലയം എന്നിവിടങ്ങളിൽ സൂക്ഷിക്കുന്നു.

സൽമാൻ അബൂസിത്തയുടെ അറ്റ്ലസ് ഓഫ് പലസ്തീൻ, വാലിദ് ഖാലിദിയുടെ ഓൾ ദാറ്റ് റിമൈൻസ് തുടങ്ങിയ പലസ്തീൻ കൂട്ടപ്പലായനത്തിന്റെ ചരിത്രപുസ്തകങ്ങളിൽ ഈ ഭൂപടങ്ങൾ വ്യാപകമായി ഉപയോഗിച്ചുവന്നു.

 അവലംബം 

 ഗ്രന്ഥസൂചിക 










 കൂടുതൽ വായനയ്ക്ക്